JCh-2022 saralashidan o‘rin olgan O‘zbekiston — Yaman o‘yini uchun chiptalar sotuvga chiqarildi. Bu haqda O‘FA rasmiy sayti yozmoqda. Manbada aytilishicha, muxlislarga qulaylik yaratish va chiptalar olib-sotarlarning qo‘liga chiqib ketishining oldini olish maqsadida chiptalarni iticket.uz saytida sotish tashkil qilingan. Yamanga qarshi o‘yinga chiptalar savdosini to‘liq iticket.uz sayti olib boradi. O‘zbekiston — Yaman o‘yini uchun chiqarilgan chiptalarni iticket.uz saytida, shuningdek, «Humo arena», «Samarqand darvoza» va «Compass» savdo majmualarida xarid qilish mumkin. Chiptalar uch xil toifada chiqarilgan:  1-toifa: 35 ming so‘m;  2-toifa: 25 ming so‘m;  SIP: 75 ming so‘m. Bir kishi ko‘pi bilan 5 dona chipta sotib olishi mumkin. O‘zbekiston hamda Yaman milliy jamoalari o‘rtasidagi o‘yin 10 oktabr kuni soat 17:00 da Toshkentdagi «Paxtakor» stadionida o‘tkaziladi.